شەفەق نیوز/ نێچیروان بارزانی سەرۆک هەرێم کوردستان، ئمڕوو
یەکشەممە، سوپاس خوەی پێشکەش کردە عەبدولڵای سانی شاه ئوردن ئەرا پشتگیریکردن هەرێم
کوردستان، و  هەمیش سەرۆک پەرلەمان ئوردن دەسخوەشی
لە دەور و پایەی هەرێم کوردستان ئەرا مقەیەتیکردن هاوسەنگی و ئارامی لە عراق و ناوچەگە
کرد.
سەرۆکایەتی هەرێم کوردستان لە بەیاننامەیگ رەسیە ئاژانس شەفەق
نیوز وت: نێچیروان بارزانی سەرۆک هەرێم کوردستان، نیمەڕو ئمڕوو پیشوازی لە عەبدولمونعم
عودات سەرۆک ئەنجومەن نوێنەرەیل ئوردن و شاند یاوەری کرد.
بەیاننامەگە وتیش؛ لە کۆبونەوەی سەرۆک هەرێم کوردستان وەگەرد
هەردوک جیگر سەرۆک هەرێم و جیگر سەرۆک پەرلەمان و باڵوێز ئوردن لە عراق، باس پەیوەندیەیل
هەرێم کوردستان وەگەرد ئوردن کریا ک باسی وە مێژووی کردن، وباس شیوەیل گەشەکردنی کریا.
شاند ئوردن دووپات لە پاڵپشتی شاه عەبدولڵا سانی و وڵات ئوردن
ئەرا هەرێم کوردستان کرد، و باس رێز و سوپاسی ئەرا دەور هەرێم کوردستان لە جەنگ دژوە
تیرۆر و شکستهاوردن وە داعش کرد
شاندەگە وە گرنگی باس دەور و پایەی هەرێم کوردستان لە چین
مقەیەتیکردن هاوسەنگی و ئارامی لە چین عراق و ناوچەگە کرد.
لەلای خوەییش، سەرۆک نێچیروان بارزانی باس لە سوپاس و رێز
هەرێم کوردستان ئەرا پاڵپشتی وەردەوام شاه عەبدولڵا سانی و ئوردن کرد چ لە مەوقە سەختیەیلەی
گوزەیشتە یا لە مەوقەی ئیسە، و باس ئارازوو هەرێم کوردستان کرد لە بتەوکردن گشت شیوەیل
پەیوەندی وەگەرد وڵات ئوردن.
بەیاننامەگە باس کرد م رەوشەیل سیاسی و ئەمنی لە عراق و هەرێم
کوردستان و گەشەکردن چینەیل هاوکاری و هاوبەشی، و هەڵبژاردن هاتگ عراق، مەترسیەیل تیرۆر
و نواگردن داعش، پەیوەندیەیل هەولێر- بەغداد، و گفتوگۆکردن وەخاتر چارەکردنی، و بڕی
لە باوەتەیل تر، تەوەرەیلیگ بوین لە کۆبونەوەگە.
